armvectores/hy_wikipedia_2023 huggingface dataset:
451 աստիճան ըստ Ֆարենհայթի (ֆիլմ)

«451 աստիճան ըստ Ֆարենհայթի» (անգլ.՝ Fahrenheit 451), գեղարվեստական ֆիլմ հակաուտոպիական ապագայի մասին, նկարահանած Ռեյ Բրեդբերիի համանուն վեպի հիման վրա։ 1966 թվականին նկարահանված ֆիլմը ռեժիսոր Ֆրանսուա Տրյուֆոյի առաջին գունավոր ֆիլմն է և միակը անգլերեն լեզվով։ Գլխավոր դերերը կատարել են Օսկար Վերները և Ջուլի Կրիստին։ Ֆիլմի նկարահանումները տևել են 93 օր (1966 թվականի հունվարի 13-ից մինչև ապրիլի 15-ը)։ Ֆիլմում բոլոր տիտրերը էկրանին չեն հայտնվում, այլ կարդացվում են կադրից դուրս ձայնով։


== Սյուժե ==
Ֆիլմը պատմում է հասարակության մասին, որում գրքերի ընթերցումը արգելված է օրենքով։ Մարդկանց, ովքեր պահում են գրքեր, ձերբակալում են, իսկ գրքերը այրում են այսպես կոչված «Հրշեջները»։ Գլխավոր հերոսը՝ Գայ Մոնտեգը, Հրշեջ է աշխատում, սակայն չի ցանկանում հաշտվել գոյություն ունեցող գաղափարախոսության հետ։ 451 աստիճան ըստ Ֆարենհայթի (մոտ 233 °C) արտահայտվում է, որպես «ջերմաստիճան, որում բռնկվում և այրվում են գրքերը»։
Ըստ սյուժեի ֆիլմը որոշ դրվագներում տարբերվում է վեպից։ Օրինակ, Կլարիսան ֆիլմում ողջ է մնում և Մոնտեգի հետ լքում է քաղաքը։ Փաբերի դերը ֆիլմում զգալիորեն նվազեցված է՝ նա հայտնվում է մեկ դրվագում, միայն ակնթարթորեն և որպես ծեր մարդ, քնած այգում նստարանին։ Կապված նրա հետ, որ ֆիլմը նկարահանվել է 1966 թվականին, կյանքից որոշ տարրեր՝ նկարագրված գրքում, բացակայում են ֆիլմում։


== Դերերում ==
Օսկար Վերներ - Գայ Մոնտեգ
Ջուլի Կրիստի - Կլարիսա / Լինդա Մոնտեգ
Սիրիլ Քյուսաք - կապիտան


== Ընդունելություն ==
Կինոմամուլը միանշանակ չի անդրադարձել ֆիլմին նրա թողարկումից հետո։ Մարտին Սկորսեզեն այն անվանում էր չգնահատված, ուղղակի ազդեցություն ունեցած նրա սեփական աշխատանքների վրա։ Վեպի հեղինակ Ռեյ Բրեդբերին էկրանավորումով գոհ չէր և արմատական սխալ էր համարում Ջուլի Կրիստիին կրկնակի դերում հաստատելը։


== Ծանոթագրություններ ==


== Արտաքին հղումներ ==
«451 աստիճան ըստ Ֆարենհայթի»(անգլ.) ֆիլմը Internet Movie Database կայքում
Ասկրիաուս լեռ

Ասկրիաուս լեռ (լատ.՝ Ascraeus Mons), հանգած հրաբուխ Մարսի վրա, որը տեղակայված է Թարսիս նահանգում, Մարսի հասարակածի հարևանությամբ։ Այս շրջանի հրաբուխներից ամենահյուսիսայինն է։ Նրանից հարավ են գտնվում Սիրամարգի լեռ, իսկ ավելի հարավ Արսիա լեռ հրաբուխները։ Դեպի հյուսիս-արևմուտք տեղակայված է Արեգակնային համակարգի ամենամեծ լեռը՝ Օլիմպոս հանգած հրաբուխը։
Ասկրիաուս լեռը համարվում է Մարսի ամենաբարձր հրաբուխներից մեկը։ Նրա բարձրությունն է 18 կմ Մարսի միջին բարձրության հանդեպ, մթնոլորտային ճնշումը այս լեռան գագաթին կազմում է 0.8 մԲար (80 Պա)։ Հրաբուխը ունի 460 կմ տրամագիծ, այն ձևավորվել է համեմատաբար նոր հեղուկ լավայի ժայթքման հետևանքով։


== Ծանոթագրություններ ==


== Տես նաև ==
Օլիմպոս (Մարս)


== Արտաքին հղումներ ==
Մարսի վրա հրաբխային գործունեության մասին Archived 2004-06-03 at the Wayback Machine. (անգլ.)
Հանրամատչելի հոդված մոլորակների հրաբխային գործունեության մասին Archived 2008-02-27 at the Wayback Machine. (ռուս.)
Չումակովո (գյուղ, Բուրինի շրջան)

Չումակովո (ուկրաիներեն՝ Чумакове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Չումակովո գյուղում բնակվում էր 348 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպանի՛ր ինձ, բուժի՛ր ինձ

Սպանի՛ր ինձ, բուժի՛ր ինձ (հանգըլ՝ 킬미힐미), 2015 թվականի կորեական հեռուստասերիալ։ Գլխավոր դերերում են Ջի Սոնը, Հվան Ջոն Իմը, Պակ Սո Ջունը, Օ Մին Սոկը և Կիմ Յու Րին։


== Պատմություն ==
Գլխավոր հերոսը՝ Չա Դու Հյոնը, մանկության տարիներին պատահած դեպքի պատճառով սկսում է տառապել անձի երկվությամբ և չի հիշում մեկ տարի իր մանկությունից։ Կորեա վերադառնալուց հետո նա հանդիպում է կին հոգեբան Օ Րի Ջինին, ով դառնում է նրա գաղտնի բժիշկը։ Այդ ժամանակ նա սկսում է հիշել իր հետ պատահածը։ Իսկ նրա հիշողության կորստի բանալին է Օ Րի Ջինը։


== Կերպարների ցուցակ ==
Չա Դու Հյոնի անհատականությունները
ՉԱ Դու Հյոն. 28 տարեկան բարի և փափկասիրտ մարդ, կարող է օգնության ձեռք մեկնել ուրիշներին։ 11 տարի առաջ հասկացել է, որ տառապում է դիսոցիատիվ ինքնության խանգարումով, հուսահատ փորձում է թաքցնել իր հիվանդության փաստը ընկերներից և ընտանիքից։Սին Սեգի. Դու Հյոնի հասակակիցը։ Անզուսպ տղա, բարդ բնավորությունով։ Հայտնվում է երբ Դու Հյոն ենթարկվում է բռնության։ Երբեք չի դրսևորում չարություն կանանց և երեխաների նկատմամբ։ Սեգին իր վրա է վերցրել Դու Հյոնի ողջ ցավը, դրա համար նա միակն է, ում մոտ պահպանվել են անցյալի հիշողությունները։ Նրա առաջին սերն է՝ Օ Րի Ջինը։
Ֆերրի Պակ. 40 տարեկան տղամարդ, սիրում է ձկնորսություն և պատրաստել պայթուցիկներ։Նա խոսում է Չոլլայի բարբառով։ Մարմնացնում է գլխավոր հերոսին, ով այն ժամանակ փոխել է իր անունը և սկսել է ապրել ազատ, ինչպես Ֆերրին նույնպես ցանկանում է նավ «Ֆերրի Պակ» անունով։
Ան Յո Սոպ. 17 տարեկան դեռահաս, ինքնասպանության հակումով։ Շատ խելացի է, սիրում է կլասիկ երաժշտություն և գեղանկարչություն, սերիաներից մեկում բանաստեղծություններ գրելու ցանկություն է ցուցաբերում։ Յո Սոպը Յո Նայի զույգ եղբայրն է։
Ան Յո Նա. չարաճճի 17 տարեկան աղջիկ է։ Մարդամոտ է, ազնիվ, համարձակ և սիրահարկոտ։ Յո Սոպի զույգ քույրը։ Հայտնվում է երբ Դու Հյոնը սթրեսի մեջ է լինում, և փախուստի կարիք ունի։ Սիրահարված է Օ Րի Օնին։
Նանա. 7 տարեկան աղջիկ, նրա արջուկին անվանում են Նանա։ Մարմնացնում է նկուղի աղջկան, ում հետ Դու Հյոնը խաղում էր փոքր տարիքում։
Պարոն Х. գաղտնի անհատականություն։Նրա տարիքը անհայտ է։Նրան կարելի է տեսնել միայն վերջին սերիայում։ Կրում է թիկնոց և գլխարկ, ձեռքին ունի ձեռնափայտ։ Դու Հյոնը ասել է, որ պարոն Х–ը նման է կախարդի։Մարմնացնում է Նանայի իրական հորը։Օ Րի Ջին. Նորեկ հոգեբան։ Առաջին հայացքից հասարակ աղջիկ, բայց իրականում թափթփված է։ Դառնում է Չա Դու Հյոնի հոգեբանը, և աստիճանաբար սիրահարվում է նրան։
Օ Րի Օն. Օ Րի Ջինի զույգ եղբայրը։ Ձևանում է անհասկացող, բայց իրականում համարվում է շատ հայտնի գրող Օմեգա մականունով։
Չա Կի Ջուն. ID կազմակերպության նախագահը, նա վստահ է և մտահասու։ Մրցում է Չա Դու Հյոնի հետ որպես ընտանեկան կազմակերպության ժառանգ։
Հան Չե Յոն. Չա Դու Հյոնի մանկության ընկերը և առաջին սերը։ Համարվում էի Կի Ջունի հարսնացուն։


== Դերերում ==
Ջի Սուն – Չա Դու Հյոն
Հվան Ջոն Իմ – Օ Րի Ջին
Պակ Սո Ջուն – Չա Կի Ջուն
Կիմ Յու Րի – Հան Չե Յոն


== Սաունդթրեկերի ցուցակ ==


== Արտաքին հղումներ ==
Սպանի՛ր ինձ, բուժի՛ր ինձ official MBC website (կոր.)
Սպանի՛ր ինձ, բուժի՛ր ինձ  at MBC Global Media
Սպանի՛ր ինձ, բուժի՛ր ինձ
Բոյկովո (այլ կիրառումներ)

Բոյկովո, կարող է վերաբերել՝

Բոյկովո - գյուղ Ուկրաինայի Սումիի մարզի Ռոմնիի շրջանում
Բոյկովո - գյուղ Ռուսաստանի Լենինգրադի մարզի Վիբորգսկի շրջանի կազմում
Էդվարդ Հոլքրոֆտ

Էդվարդ Հոլքրոֆտ (անգլ.՝ Edward Holcroft, հունիսի 23, 1987(1987-06-23), Լոնդոն, Միացյալ Թագավորություն), անգլիացի դերասան։ Ճանաչում ու համբավ է ձեռք բերել «Քինգսման։ Գաղտնի ծառայություն» և «Քինգսման։ Ոսկե մատանի» ֆիլմերում կատարած դերերի շնորհիվ։


== Կենսագրություն ==
Էդուարդ Հոլքրոֆտը սկզբում աշխատում էր որպես երաժիշտ, բայց Oxford Brookes Universit բեմականացումը խաղալուց հետո սկսեց աշխատել որպես դերասան։ Օքսֆորդի համալսարան վերջացնելուց հետո ընդունվեց Drama Centre London համալսարանը և ավարտեց 2012 թվականին։ Հելկրաֆտը ավելի հայտնի է դարձել 
«Քինգսման:Ոսկե մատանի», «Քինգսման։ Գաղտնի ծառայություն», «Գայլերի դահլիճ» և «Լաոնդոնի գործակալ» ֆիլմերում կատարած իր դերի համար։ Էդուարդ Հելկրաֆտ Մարկ Ռայլենսի հետ միասին խաղացել է Ռոյալ Կորտ թատրոնում «Երուսաղեմ» բեմադրությունը։ Ջանետ Մակրիտի և Դոմինիկ Ուեսթի հետ Donmar Warehouse թատրոնում խաղացել է «Վտանգավոր կապեր» բեմադրությունը։


== Ֆիլմագրություն ==


=== Թատրոն ===


== Ծանոթագրություններ ==


== Արտաքին հղումներ ==
Էդվարդ Հոլքրոֆտ Internet Movie Database կայքում
Սուրբ Վերոնիկա

Սուրբ Վերոնիկան (ըստ ավանդության 1-ին դար, Caesarea Philippi, Հյուսիսային մարզ, Իսրայել - 1-ին դար, Soulac-sur-Mer), Կաթոլիկ եկեղեցու կողմից պաշտվող սրբերից մեկն է։ Թեև Վերոնիկայի անունը ոչ մի անգամ չի հիշատակվում Ավետարաններում, այդ առասպելական կնոջն է վերագրվում որոշ դեր Հիսուս Քրիստոսի կյանքում։


== Ինքնությունը և պաշտամունքը ==
Գոյություն ունեն մի շարք վարկածներ Վերոնիկայի անձի վերաբերյալ։ Ըստ կաթոլիկ մեկ ավանդության, Վերոնիկան հենց այն կինն էր, որը, հուզված լինելով Հիսուսի տանջանքներից, մոտեցավ նրան այն պահին, երբ Հիսուսն իր խաչն էր կրում դեպի Գողգոթա, տվեց նրան իր թաշկինակը՝ հոնքից քրտինքը սրբելու համար, որից հետո Հիսուսը վերադարձրեց այդ թաշկինակը՝ վրան իր երեսի պատկերը դրոշմված։
Մի այլ առասպելի համաձայն (ըստ Պաղեստինյան Կեսարիայի եպիսկոպոս Եվսեբիոս Կեսարացու), Փիլիպյան Կեսարիայում մի կին էր ապրում, որին Հիսուսը բուժեց (Մատթ. թ։ 20)։ Այս անանուն կինը հետագայում զանազան անուններով ներկայացավ սրբերի շարքում. Արևմուտքում նրան նույնացրել էին հայտնի սուրբ Մարթայի հետ, Արևելքում նրան անվանում էին Բերենիկե, կային նաև այլ անուններ, որոնք վերագրվում էին այս սրբին։
Առասպելը շարունակում էր աճել և լրացվել։ Ֆրանսիական ավանդության համաձայն, Վերոնիկան ոմն ապաշխարած Զակքեոսի կինն էր (Ղուկ. Ժթ։ 1-10)։ Բորդո նահանգում ասում են, որ նա Պաղեստինից Սուլակ-սյուր-Մեր էր բերել Տիրամոր մասունքները, և այնտեղ էլ հետագայում վախճանվեց և թաղվեց։ 12-րդ դարում մարդու դիմագծերով Հռոմում գտնվող մի թաշկինակ նույնացվել էր Վերոնիկայի վերոհիշյալ թաշկինակի հետ և դարձել պաշտամունքի առարկա։ Սուրբ Վերոնիկայի օրը Կաթոլիկ եկեղեցու կողմից նշվում է հուլիսի 12-ին։
Սուրբ Վերոնիկայի շնորհիվ «Վերոնիկա» իգական անձնանունը լայն տարածում է գտել տարբեր ժողովուրդների մոտ, այդ թվում՝ ոչ կաթոլիկ ժողովուրդների։


== Արտաքին հղումներ ==
Կաթոլիկ Հանրագիտարան՝ St. Veronica (անգլերեն)
Լյուդվիգ Յոհան Թիք

Լյուդվիգ Յոհան Թիք (գերմ.՝ Johann Ludwig Tieck, մայիսի 31, 1773(1773-05-31)[…], Բեռլին, Պրուսիայի թագավորություն[…] - ապրիլի 28, 1853(1853-04-28)[…], Բեռլին, Պրուսիայի թագավորություն), գերմանացի գրող։


== Կենսագրություն ==
1792–1795 թվականներին սովորել է Հալլեի, Էռլանդենի և Գյոթինգենի համալսարաններում։ Առաջին նշանակալի ստեղծագործությունը «Ուիլյամ Լռվել» (1795–1796) փիլիսոփայական նամակաձև վեպն է։ «Պետեր Լեբրեխտի ժողովրդական հեքիաթները» ժողովածուն միջնադարյան «ժողովրդական գրքերի» վերամշակումն ու ոճավորումն է։ Լյուդվիգ Յոհան Տիքի գեղագիտական հայացքները շարադրված են «Ֆրանց Շտեռնբալդի ճանապարհորդությունը» (1798) փիլիսոփայական վեպում։ Նրա «Կոշկավոր կատուն» (1797) և այլ պիեսներ Կ․ Դոցցիի կատակերգությունների ոճի թեթև երգիծանք–հեքիաթներ են։ Լյուդվիգ Յոհան Տիքի «Ռոմանտիկ պոեմներ»-ի (1799–1800) սյուժեները հետագայում օգտագործել են է Լյուդվիգ Յոհան Տիք Հոֆմանը, Հ․ Հայնեն, Ռ․ Վագները։ Գրել է նաև «Խռովություն Սևեններում» (1826), «Երիտասարդ հյուսնը» (1836) պատմական վիպակները և այլ գործեր։


== Ծանոթագրություններ ==
Բոինգ 777-ի ավիավթար Լոնդոնում

Boeing 777-ի ավիավթար Լոնդոնում, ավիավթար, որը տեղի է ունեցել 2008 թվականի հունվարի 17-ին։ Boeing 777-236ER ինքնաթիռը, որը պատկանում էր British Airways ավիաընկերությանը, իրականացնում էր չվերթ Պեկինից դեպի Լոնդոն, սակայն թռիչքի ընթացքում ինքնաթիռը վթարի է ենթարկվում։ Ինքնաթիռում կար 152 մարդ։ Վթարի արդյունքում ոչ ոք չի մահացել։ Վթարի պատճառը հանդիսացել է ինքնաթիռի շարժիչների անսարքությունը։


== Ինքնաթիռ ==
Boeing 777-236ER (գրանցման համարը՝ G-YMMM) ինքնաթիռը արտադրվել է 2001 թվականին։ Ինքնաթիռը իր առաջին չվերթը իրականացրել է 2001 թվականի մայիսի 18-ին։ Նույն թվականի մայիսի 31-ին ինքնաթիռը հանձնում են British Airways ավիաընկերությանը։ Ինքնաթիռը ուներ երկու շարժիչ Rolls-Royce Trent 895-17 արտադրության։ Մինչ վթարի տեղի ունենալը ինքնաթիռը իրականացրել էր 3957 չվերթ և օդում է եղել ավելի քան 28675 ժամ։


== Ուղևորներ և անձնակազմի անդամներ ==
Ինքնաթիռի առաջին հրամանատար - 43 ամյա Պիտեր Բերկիլ (անգլ.՝ Peter Burkill)։ Շատ փորձառու օդաչու։ Օդում անցկացրել է ավելի քան 12700 ժամ, որից 8450 ժամ եղել է Boeing 777 օդանավի մեջ։
Ինքնաթիռի երկրորդ հրամանատար - 41 ամյա Ջոն Կաուարդ (անգլ.՝ John Coward)։ Փորձառու օդաչու, օդում անցկացրել է ավելի քան 9000 ժամ որից 7000 ժամ եղել է Boeing 777 օդանավի մեջ։Ինքնաթիռի տնակում աշխատում էին 14 սպասուհիներ։


== Ծանոթագրություններ ==


== Արտաքին հղումներ ==
Report on the accident to Boeing 777-236ER, G-YMMM, at London Heathrow Airport on 17 January 2008
(8935) Բեկարիա

(8935) Բեկարիա (անգլ.՝ Beccaria), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 11-ին Պիերո Սիկոլիի և Մարկո Կավանյայի կողմից Սորմանոյում։
Միջին հեռավորությունը Արեգակից կազմում է 2,229584 ա. մ., առավելագույնը մոտենում է 1,8956 ա. մ. հեռավորության վրա և հեռանում 2,5635 ա. մ.։ Արեգակի շուրջ մեկ ամբողջական պտույտ է կատարում 1216 երկրային օրվա ընթացքում, իր ուղեծրով շարժվելով միջինում 0,296052 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8935) Բեկարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սպորտային համազգեստ

Սպորտային համազգեստը (անգլ.՝ Tracksuit) բաղկացած է երկու մասից` տաբատից և բաճկոնից: Տաբատը ունենում է ռեզինե գոտկատեղ, իսկ բաճկոնը սովորաբար փակվում է կայծակաճարմանդով: Այն ի սկզբանե նախատեսված է եղել սպորտով զբաղվելու համար և հիմնականում օգտագործվել է այն մարզիկների կողմից, ովքեր հագնում են դա իրենց մրցութային հագուստի վրայից (օրինակ՝ վազքի վերնաշապիկի կամ լողազգեստի) և հանում մրցումից առաջ: Ներկա ժամանակներում սպորտային համազգեստը լայն տարածում է գտել նաև այլ նպատակների համար:


== Պատմություն ==
Առաջին սպորտային համազգեստները արտադրվել են 1930-ականներին, իսկ ավելի մեծ ճանաչում են գտել Ադիդաս ընկերության շնորհիվ` 1960-ականների վերջին: Այն ավելի լայն տարածում գտավ 1975 թվականին և պատրաստվում էր բամբակից, պոլիեսթերից, կարի կտորից կամ խառնուրդից: 1970-ականների վերջերին վիլյուրը այնքան ճանաչում ձեռք բերեց, որ դարձավ համազգեստի գործվածքների ամենաօգտագործվող ձևը: Համազգեստը կրելու թրենդը շարունակվեց մինչև 1980-ականների սկիզբը, մինչև տասնամյակի վերջում դրան փոխարինելու եկավ գույնզգույն շելսյութը (անգլ.՝ Shellsuit), որը պատրաստված էր նեյլոնից: Շելսյութի թրենդը տևեց ընդամենը մի քանի տարի և դուրս եկավ նորաձևությունից:
1990-ականների վերջերին սպորտային համազգեստը կրկին վերադարձավ նորաձևություն` արդեն նաև որպես առօրյա հագուստ: Արտադրողները սկսեցին համազգեստի տաբատն ու բաճկոնը վաճառել նաև առանձին: 2000-ականների սկզբին այն լայնորեն օգտագործվում էր հիփ հոփ մշակույթում, իսկ 2010-ականներից էլ ավելի լայն տարածում գտավ` սպորտային հագուստի թրենդով պայմանավորված:


== Պատկերասրահ ==

		
		
		
		
		


== Տես նաև ==
Սպորտային հագուստ


== Ծանոթագրություններ ==
Անտառատնկարան

Անտառատնկարան, տնտեսություն, ուր սերմերով կամ կտրոններով աճեցվում է ծառաթփուտային տնկանյութ։ Լինում է՝

մշտական
ժամանակավոր։


== Մշտական անտառատնկարան ==
Մշտական անտառատնկարանը խոշոր, մեքենայացված տնտեսություն է և ունի երկու բաժին՝

ցանքս, որտնղ բույսերն աճեցվում են սերմերից (սերմնաբույս)
կտրոնային՝ աճեցվում են վերատնկած սերմնաբույսեր՝ խոշոր տնկանյութ ստանալու համար։


=== Ժամանակավոր անտառատնկարան ===
Ժամանակավոր անտառատնկարանը լինում է անտառային շրջաններում՝ փոքր տարածության վրա։ Մեկ ծառից ստացվում է 400—500 հազար սաղարթավոր կամ 1 միլիոն փշատերև տնկի։
Աելա

Աելա (էստ․՝ Aela), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարմիր ծածկագիր

«Կարմիր ծածկագիր» (անգլ.՝ Red Joan), ռեժիսոր Թրևոր Նանի բրիտանական դրաման։ Հիմնված է խորհրդային հետախույզ Մելիտա Նորվուդի կյանքի վրա (սակայն ֆիլմում նրա անունը դարձվել է Ջոան Սթենլի)։


== Սյուժե ==
Ջոանը Մեծ Բրիտանիայում խորհրդային հետախուզության պաշտոնաթող գործակալ է։ Պատերազմի տարիներին կարևորագույն տեղեկություններ է հասցրել Խորհրդային Միությանը և դրանով իսկ նրան հաջողվել է կանխել Երրորդ համաշխարհային պատերազմը։ Հետո նա հեռացել է աշխատանքից և ծերությունը հանգիստ անցկացրել քաղաքից դուրս։


== Դերերում ==
Ջուդի Դենչ՝ Ջոան Սթենլի
Սոֆի Քուքսոն՝ երիտասարդ Ջոան
Թոմ Հյուզ՝ Լև Գալիչ
Թերեզա Սրբովա՝ Սոնյա
Լոուրենս Սպելման՝ Պատրիկ Ադամս
Ռոբին Սոանս՝ Քլեմենտ Էթլի
Քևին Ֆյոլեր՝ դետեկտիվ Ֆիլիպս


== Նկարահանումներ ==
Ֆիլմի նկարահանումները սկսվել են 2017 թվականին։ Սցենարի գրական հիմքը «Կարմիր Ջոան» գիրքն է, որը 2013 թվականին գրել է բրիտանացի գրող Ջեննի Ռունին։ Սցենարով զբաղվել է Լինդսեյ Շապերոն։ Որպես ռեժիսոր հրավիրվել է Թրևոր Նանը։
Հիմնական նկարահանումներն անցկացվել են 2017 թվականի նոյեմբեր և դեկտեմբեր ամիսներին Քեմբրիջում՝ Գոնվիլ ընդ Քիզ քոլեջի մասնաճյուղերում։


== Թողարկում ==
Ֆիլմի պրեմիերան կայացել է Տորոնտոյի կինոփառատոնի շրջանակներում 2018 թվականի սեպտեմբերի 7-ին։ Ֆիլմը ցուցադրվել է նաև Սան Սեբաստիանի և Ցյուրիխի կինոփառատոններում։ 


== Ծանոթագրություններ ==
Լեցիտինազներ

Լեցիտինազներ, ֆոսֆոլիպազներ, ֆերմենտներ, որոնք կատալիզում են լեցիտինների և կեֆալինների եթերային կապերի ճեղքումը։ 
Հայտնի են 
  
    
      
        A
        ,
        B
        ,
        C
      
    
    {\displaystyle A,B,C}
   և 
  
    
      
        D
      
    
    {\displaystyle D}
   ֆոսֆոլիպազներ։ A և B-ն պարունակվում են ենթաստամոքսային գեղձի հյութում, D-ն՝ աղիքային հյութում, որոշ բույսերում, C-ն՝ բակտերային տոքսիններում։


== Ծանոթագրություններ ==
Ֆրենսիս Բրուք

Ֆրենսիս Բրուք (անգլ.՝ Frances Brooke, (հունվարի 12, 1724(1724-01-12) կամ ոչ վաղ քան 1788 և ոչ ուշ քան 1789, Claypole, Հարավային Քեսթևեն, Լինքոլնշիր, Լինկոլնշիր, Անգլիա, Մեծ Բրիտանիայի թագավորություն - հունվարի 23, 1789(1789-01-23) կամ 1881, Sleaford, Լինքոլնշիր, Լինկոլնշիր, Անգլիա[…]), կանադացի գրող, բանաստեղծուհի, էսսեագիր, թարգմանչուհի և թատերագիր։


== Կենսագրություն ==
Բրուքը՝ հոգևորականի ավագ դուստրը, ծնվել է Լինքոլնշիրում։ 1740-ական թվականների վերջին տեղափոխվել է Լոնդոն, որտեղ սկսել է իր գրական կարիերան որպես էսսեագիր և թատերագիր, նաև Մերի Սինգլթոմ կեղծանունով հրատարակել է «Ծեր կույս» ամսագիրը։ Նրան լավ էին ճանաչում լոնդոնյան գրական և թատերական հասարակությունում։
1756 թվականին Բրուքը գրել է իր առաջին վեպը՝ «Լեդի Ջուլի Մանդևիլի պատմությունը»։ Հետո նա ստիպված է եղել լքել Լոնդոնը և վերադառնալ Կանադա այնտեղ գտնվող իր զինվորական ամուսնուն օգնելու համար։
1769 թվականին Բրուքը հրատարակել է «Էմիլի Մոնտեգյուի պատմությունը» վեպը, որը համարվում է Կանադայում գրված առաջին վեպը։ Դրա համար գրական քննադատները և ուսումնասիրողները Բրուքին համարել են առաջին կանադացի վիպասանը։
Վերադառնալով Անգլիա՝ Բրուքը շարունակել է իր գրական կարիերան։ Նա ֆրանսերենից թարգամանել է գրքեր և գրել է վեպեր, ինչպես նաև ղեկավարել է Օպերայի թատրոնը։ 1781 թվականին հաջողության է հասել որպես թատերագիր՝ գրելով «Սինոպի պաշարումը» տրագիկոմեդիան, իսկ հաջորդ տարիներին ևս երկու օպերա՝ «Ռոզինա» և «Մարիան»։
Ֆրենսիսը մահացել է 1789 թվականի հունվարի 23-ին 65 տարեկան հասակում։
1985 թվականին Ֆրենսիս Բրուքի պատվին է անվանվել Վեներայում գտնվող խառնարանը։
Ընտրված մատենագիտություն

Letters from Juliet Lady Catesby to her friend, Lady Henrietta Campley, 1760
The History of Lady Julia Mandeville — 1763
The History of Emily Montague. London: J. Dodsley, 1769
The Excursion — 1777
The Siege of Sinopoe — 1781
Rosina: A Comic Opera, in Two Acts — 1783
Marian: A Comic Opera, in Two Acts — 1788
The History of Charles Mandeville — 1790


== Ծանոթագրություններ ==
(950) Ահրենս

(950) Ահրենս (անգլ.՝ Ahrensa), աստերոիդ աստերոիդների հիմնական գոտում։ Հայտնաբերվել է 1921 թվականի ապրիլի 1-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,37227 ա. մ., առավելագույնը մոտենում է 1,9975 ա. մ. հեռավորության վրա և հեռանում 2,747 ա. մ.։ Արեգակի շուրջ մեկ ամբողջական պտույտ է կատարում 1334,58 երկրային օրվա ընթացքում, իր ուղեծրով շարժվելով միջինում 0,269748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,47° անկյուն։
Ահրենս աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(950) Ահրենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չորսի նշանը

«Չորսի նշանը» (անգլ.՝ The Sign of the Four), Արթուր Կոնան Դոյլի հետախուզական պատմությունն է, որը հրատարակվել է 1890 թվականին։


== Բովանդակություն ==
Շերլոք Հոլմսի մոտ է գալիս մի երիտասարդ աղջիկ՝ Մերի Մորսթենը, որը խնդրում է հետախույզին և բժիշկ Վաթսոնին բացահայտել ամեն տարի իրեն ուղարկվող մարգարիտների գաղտնիքը, և, եթե հնարավոր է, օգնել իրեն՝ 10 տարի առաջ կորած հորը գտնելու գործում։ Քննելով գործը՝ Հոլմսն ու Վաթսոնը պարզում են, որ Մերին և Շոլթո եղբայրները հանդիսանում են ահռելի կարողության՝ գանձի, ժառանգորդներ, որը հայտնաբերվել է իրենց ծնողների կողմից։ Նրանք արդեն պատրաստվում էին բաժանել ժառանգությունը երեք մասի, երբ Շոլթո եղբայրներից մեկը սպանվում է, իսկ գանձերը՝ գողացվում։ Հոլմսը գտնում է հանցագործին, սակայն գանձը կորած էր անվերադարձ։
Քննության ընթացքում Վաթսոնն ու Մերի Մորսթենը սիրահարվում են և որոշում ամուսնանալ։ Այդ իրողության մեջ կարևոր դեր խաղաց գանձերի կորուստը, քանի որ Վաթսոնը չէր համարձակվում առաջարկություն անել, վախենալով, որ իրեն կհամարեն շահամոլ։


== Էկրանավորումները ==


== Արտաքին հղումներ ==
Չորսի նշանը holmes.am կայքում
Ստեղծագործությունը՝ հայերեն թարգմանությամբ
(2981) Շագալ

(2981) Շագալ (անգլ.՝ Chagall), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,168039 ա. մ., առավելագույնը մոտենում է 2,647 ա. մ. հեռավորության վրա և հեռանում 3,6891 ա. մ.։ Արեգակի շուրջ մեկ ամբողջական պտույտ է կատարում 2059,61 երկրային օրվա ընթացքում, իր ուղեծրով շարժվելով միջինում 0,174791 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2981) Շագալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիմանկարների ազգային պատկերասրահ (Շվեդիա)

Շվեդիայի դիմանկարների ազգային պատկերասրահ (շվեդերեն՝ Statens porträttsamling, անգլ.՝ National Portrait Gallery Sweden), գեղարվեստի պատկերասրահ Շվեդիայի Մարիեֆրեդ քաղաքում գտնվող Գրիպսհոլմ ամրոցում։ Պատկերասրահի հավաքածուն ներառում է հայտնի շվեդների դիմանկարներ, որոնք հավաքվել են երկար ժամանակ։ Համարվում է աշխարհի ամենահին դիմանկարի ազգային պատկերասրահը։


== Պատմություն ==
Դիմանկարների պատկերասրահի սկիզբը դրել է Գուստավ I Վազա թագավորը, ով սկսեց տարբեր նկարներ հավաքել նորակառույց ամրոցում։ 1548 թվականին ամրոցում կար 98 նկար, որից 23-ը՝ դիմանկար։ 1755 թվականին հավաքածուն, ըստ ամրոցի կառավարիչ Կարլ Ֆրեդրիկ Յունգմանի կազմած հավաքածուի, մեծացավ՝ հասնելով մինչև 275 դիմանկարի։ Դիմանկարների ժողովածուն պաշտոնական ճանաչում է ստացել 1822 թվականին, երբ թագավոր Կառլ XIV Յուհանը հանձնարարեց պալատական դրանիկ Ադոլֆ Լյուդվիգ Շտիրնելդին մշակել շվեդական դիմանկարների պատկերասրահի հավաքածուի սկզբունքները։ 1860-ական թվականներից ի վեր Շվեդիայի ազգային թանգարանը պատասխանատու է հավաքածուի համար։ 2017 թվականին Ազգային դիմանկարների պատկերասրահի հավաքածուն աճեց՝ հասնելով մինչև 4600 ստեղծագործության։

Gripsholmsföreningen ասոցիացիան նպաստում է Ազգային դիմանկարների հավաքածուի զարգացմանը՝ պարբերաբար վճարելով հայտնի շվեդների որոշ դիմանկարների համար։


== Հայտնի դիմանկարներ ==
Էյնար Ներմանի «Գրետա Գարբոյի դիմանկարը» (1908)
Ֆրիտյոֆ Շուլդտի «Դագ Համարշոլդի դիմանկարը» (1959)
Լաս Ջոնսոնի «Բիրգիտ Նիլսոնի դիմանկարը» (1963)
Սվեն Լյունգբերգի «Գուննար Մյուրդալի դիմանկարը» (1968)
Բիրգիտ Բրոմշի «Ինգմար Բերգմանի դիմանկարը» (1989)


== Ծանոթագրություններ ==


== Արտաքին հղումներ ==
Porträttsamlingen website
Svenska statens porträttsamling, Gripsholms slott
Սուրբ Հարություն եկեղեցի (Մայկոպ)

Մայկոպի Սուրբ Հարություն հայկական եկեղեցի (ռուս.՝ Церковь Святого Воскресения), հայ առաքելական եկեղեցու վանք Ադիգեայի Մայկոպ քաղաքում (Հաղթանակի փողոց, տուն 10)։


== Պատմություն ==
Մայկոպում հայերն առաջին անգամ հաստատվել են 19-րդ դարի երկրորդ կեսին։ Նրանք եղել են Նոր Նախիջևանից, Ղրիմից ու Արևմտյան Հայաստանից գաղթածներ, ինչպես նաև համշենահայեր Տրապիզոն, Օրդու, Սամսուն քաղաքների ծայրամասերից (Սև ծովի հարավային ափեր), որոնք փախել են Օսմանյան կայսրությունում հայերի կոտորածների պատճառով։ Մայկոպի հայկական համայնքը եղել է փոքրաթիվ․ 1897 թվականին այնտեղ ապրել է 381 հայ (265 տղամարդ և 116 կին), 1902 թվականին՝ 344 (168 և 176), 1908 թվականիցն՝ 540 (256 և 284), 1915 թվականին՝ 762 (392 և 370), 1916 թվականին՝ 639 (355 և 284)։
Սուրբ Հարություն եկեղեցին կառուցվել է 1912 թվականին։


== Ճարտարապետություն ==
Նախապես եկեղեցին եղել է ուղղանկյուն երկհարկանի շենք՝ կառուցված գավառային մոդեռն ոճով։ Հետագայում կառուցված համաչափ շինության պատճառով այն դարձել է П-աձև և 
կորցրել իր սկզբնական տեսքը։


== Ծանոթագրություններ ==


== Արտաքին հղումներ ==
Մայկոպի հայկական համայնքի պատմություն
Եկեղեցին wikimapia.org կայքում
Անձավ (Բերկրի-Աբաղայի գավառ)

Անվան այլ կիրառումների համար տե՛ս՝ Անձավ (այլ կիրառումներ)Անձավ, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դորա Եսայան

Դորա Գարեգինի Եսայան (հոկտեմբերի 27, 1926(1926-10-27), Վաղարշապատ, Հայկական ԽՍՀ, ԱԽՖՍՀ, ԽՍՀՄ - ապրիլի 5, 1994(1994-04-05), Երևան, Հայաստան), հայ թարգմանչուհի։ ՀԽՍՀ մշակույթի վաստակավոր գործիչ (1971): ԽՍՀՄ գրողների միության անդամ 1973 թվականից։


== Կենսագրություն ==
Դորա Եսայանը ծնվել է 1926 թվականին Վաղարշապատ քաղաքում։ 1949 թվականին ավարտել է Երևանի պետական համալսարանի բանասիրության ֆակուլտետը։ 1950 թվականից աշխատել է «Նաիրի» հրատարակչությունում։ 1982-1992 թվականներին եղել է «Նաիրի» հրատարակչության գլխավոր խմբագիր։
Թարգմանել է Ագաթա Քրիստիի, Իվան Բունինի, Ֆեոդոր Աբրամովի, Յուրի Բոնդարևի, Վասիլի Բելովի երկերը Գրական տեղեկատու, Երևան, Սովետական գրող, 1981, 544 էջ, էջ 121։


== Թարգմանություններ ==
Հնդկական պատմվածքներ, Երևան, Հայպետհրատ, 1961, 314 էջ։
Ստելմախ Մ., Մարդու արյունը ջուր չէ, Ե., Հայպետհրատ, 1962, 347 էջ։
Լարնի Մարտտի, Գեղեցկուհի խոզարածը, Ե., Հայպետհրատ, 1964, 259 էջ։
Բյոլլ Հայնրիխ, Անտերունչ տունը, Ե., «Հայաստան», 1965, 366 էջ։
Դրայզեր Թեոդոր, Քույր Քերրի, Ե., «Հայաստան», 1966, 679 էջ։
Ֆեդին Կոստանդին, Քաղաքներ և տարիներ, Ե., «Հայաստան», 1969, 495 էջ։
Քրիստի Ագաթա, Արևելյան ճեպընթացը։ Էնդհաուզենի առեղծվածը, Ե., «Հայաստան», 1971, 457 էջ։
Նուշիչ Բրանիսլավ, Ինքնակենսագրություն, Ե., 1972, 247 էջ։
Ֆազիլ Իսկահդեր, Մանկության ծառը, Ե., «Հայաստան», 1973, 358 էջ։
Վասիլև Ա., Ժամը մեկին Ձերդ գերազանցություն, Ե., «Հայաստան», 1974, 678 էջ։
Բոլեսլավ Պրուս, Տիկնիկ, գիրք 1, Ե., «Հայաստան», 1975, 576 էջ։
Բոլեսլավ Պրուս, Տիկնիկ, գիրք 2, Ե., «Սովետական գրող», 1977, 544 էջ։
Բոնդարև Յուրի, Եզերք (վեպ), Ե., «Սովետական գրող», 1979, 524 էջ։
Վասիլի Բելով, Գետագալարներ (պատմվածքների և վիպակների այս ժողովածուի մեջ մտնող. «Գետագալարներ» պատմվածքը թարգմանել է Դ. Եսայանը), Ե., «Սովետական գրող», 1979, 256 էջ։
Կրոն Ալեքսանդր, Անքննություն (վեպ), Ե., «Սովետական գրող», 1980, 516 էջ։


== Պարգևներ ==
ՀԽՍՀ մշակույթի վաստակավոր գործիչ, 1971
Հայաստանի գրողների միության Ստեփան Զորյանի անվան մրցանակ, 1980


== Ծանոթագրություններ ==
Քսավյե Ջաննոլի

Քսավյե Ջաննոլի (ֆր.՝ Xavier Giannoli, մարտի 7, 1972(1972-03-07), Նյոյի սյուր Սեն), ֆրանսիացի կինոռեժիսոր, սցենարիստ, պրոդյուսեր և օպերատոր։


== Կենսագրություն ==
Քսավյե Ջաննոլին ծնվել է 1972 թվականի մարտի 7-ին  Նյոյի-սյու-Սենում, Նանտեր շրջան, Օ-դե -Սեն դեպարտամենտ, Ֆրանսիա։ Ավարտել է Փարիզի Սորբոնի բանասիրական ֆակուլտետը։ Նա աշխատել է որպես լրագրող, այնուհետև՝ որպես ռեժիսորի օգնական։
1993 թվականին Քսավյե Ջաննոլին առաջնելույթ է ունեցել «Դատապարտյալ» կարճամետրաժ ֆիլմում, որը ստեղծել է Ֆիլիպ Լեոտարը։ Ռեժիսորների կարճամետրաժ ֆիլմերից մեկը ՝ «Հարցազրույց» -ը, գլխավոր դերում` Մաթիե Ամալրիկը, 1998 թվականի Կաննի կինոփառատոնում արժանացել է «Ոսկե արմավենու» լավագույն կարճամետրաժ ֆիլմ կատեգորիայում և «Սեզար» մրցանակի՝ լավագույն «Լավագույն կարճամետրաժ ֆիլմ» կատեգորիայում։
2000-ականների սկզբին Ջաննոլի նկարահանել է տեսահոլովակներ և գովազդային հոլովակներ, որպես պրոդյուսոր հանդես է եկել Օլիվյե Ասայասի երկու ռեժիսորական գործերում` ՝ «Սատանա սիրեկան» (2002) և «Մաքրում» (2004)։
2003 թվականին Քսավյե Ջաննոլին նկարահանել է իր առաջին գեղարվեստական ​​ֆիլմը ՝ «Կրքոտ մարմիններ» (ֆր. ՝ Les Corpat impatients): 2006 թվականի «Երբ ես երգիչ էի» մելոդրաման `Ժերար Դեպարդիեի և Սեսիլ դե Ֆրանսի մասնակցությամբ տարեց երգչուհու և երիտասարդ գրավիչ աղջկա սիրո մասին, դարձել է ռեժիսորի առաջին լիամետրաժ ֆիլմը, որը 2006 թվականին Կաննի կինոփառատոնին պայքարում էր «Ոսկե արմավենու» համար։
2009 թվականին թողարկվել է Ջաննոլիի «Սկզբում» ժապավենը ՝ Ֆրանսուա Կլյուզեն և Էմանուել Դևոն գլխավոր դերերում։ Ֆիլմը պայքարում էր Կաննի 62-րդ կինոփառատոնի «Ոսկե արմավենու» համար և 2010 թվականին առաջադրվել էր «Սեզար» կինոմրցանակին 11 անվանակարգերում ՝ ներառյալ լավագույն կինոնկարի և ռեժիսորական լավագույն աշխատանքների համար։
2012 թվականին «Սուպերսթար» կատակերգական դրաման մասնակցել է Վենետիկի 69-րդ կինոփառատոնին և պայքարել գլխավոր մրցանակի՝ «Ոսկե առյուծ»-ի համար։
2015  թվականին Ջաննոլին Վենետիկի 72-րդ կինոփառատոնի գլխավոր մրցութային ծրագրում ներկայացրել էթ իր նոր կենսագրական ֆիլմը` «Մարգարիտա», ամերիկացի երգչուհի Ֆլորենս Ֆոսթեր Ջենկինսի կյանքի մասին, որը առժանացել է փառատոնի մրցանակին։
Կսավե Ջաննոլին Էդուարդ Ուայլի հետ միասին, անկախ պրոդյուսերական ընկերության հիմնադիր է։


== Ֆիլմագրություն ==


=== Ռեժիսոր ===
2003 - Կրքոտ մարմիններ
2005 - Արկածախնդրություն
2006 - Երբ ես երգիչ էի
2009 - Սկզբում
2012 - Սուպերսթար
2015 - Մարգարիտա
2018 - Հայտնություն


=== Սցենարիստ ===
2003 - Կրքոտ մարմիններ
2005 - Արկածախնդրություն
2006 - Երբ ես երգիչ էի
2009 - Սկզբում
2012 - Սուպերսթար
2015 - Մարգարիտա
2018 - Հայտնություն


=== Պրոդյուսեր ===
2004 - Մաքրում


=== Օպերատոր ===
2003 - Կրքոտ մարմիններ


== Ծանոթագրություններ ==
Կալմիկական տավար

Կալմիկական տավար, մսատու ցեղ։ Բուծել են կալմիկները մոտ 350 տարի առաջ՝ Մոնղոլիայից բերված տավարի կատարելագործման միջոցով։
Ունի ամուր մարմնակազմվածք, իրանը միջին չափերի է, կրծքավանդակը՝ լայն և խոր, մնդավը՝ լայն, մեջքը՝ ուղիղ, ոտքերը՝ ամուր և չոր։ Գույնը կարմիր է (տարբեր երանգներով, երբեմն՝ սպիտակ բծերով), հազվադեպ՝ շիկագույն և գորշ խայտաճամուկ։ Ցուլերի կենդանի բաշը 600-800 կգ է, կովերինը՝ 420-450։
Կերի նկատմամբ պահանջկոտ չէ, հարմարված է Կովկասի արոտային պայմաններին։ Վաղահաս է. 1, 5 տարեկան ցլիկների կենդանի քաշը 450-550 կգ է, իսկ ամորձատվածներինը՝ 380-420 կգ։ Սպանդային ելքը՝ 57-60% ։ Միսը բարձրորակ է։ Կովերի միջին կաթնատվությունը 650-1000 կգ է, կաթի յուղայնությունը՝ 4, 2-4, 4%։ 
Բուծվում է Ռուսաստանի Դաշնության Կալմիկիայի, Բուրյաթիայի, Ռոստովի և Աստրախանի շրջաններում, ինչպես նաև Ղազախստանում։
Հալիձորի բերդ

Հալիձորի բերդ (Հալիձորի Սուրբ Աստվածածնի կուսանաց անապատ), հայկական ճարտարապետական համալիր Հայաստանի Սյունիքի մարզում, Ողջի գետի աջ ափին։ Կառուցվել է XVII դարի 1-ին կեսին, որպես անապատ։ XVIII դ. Դավիթ Բեկն այն վերակառուցել է բերդի, որն իր անառիկ դիրքի շնորհիվ դարձել է նրա ազատագրական պայքարի գլխավոր ամրոցը և Սյունիքի հայկական իշխանության կենտրոնը։ Շրջափակված է հատակագծում անկանոն քառանկյան ձև ունեցող (տեղանքից բխող) պարսպապատով, որի հարավարևմտյան անկյունում միակ, հատակագծում շրջանաձև բուրգն է։ Մուտքերը երկուսն են՝ հարավից և հյուսիսից։ Համալիրում չափերով և տեղադրությամբ գերիշխողը եկեղեցին է (թաղածածկ դահլիճի հորինվածքով, բեմի երկու կողմում՝ ավանդատներով), որին հարավից և հյուսիսից կից են թաղածածկ, երկհարկ շինություններ (առաջին հարկերը հավանաբար գավթի դեր են կատարել)։ Ամրոցի վերակառուցման ժամանակ պաշտպանական նկատառումներով եկեղեցու և կից երկհարկ շինությունների վերին հարկի կտուրները հավասարեցվել են՝ ստացված հարթակից գրոհող թշնամուն գնդակոծելու համար։


== Ավանդություն ==
Այստեղ ժամանակին ամրացած է լինում Դավիթ Բեկը։ Պարսից շահի զորքերը ինչքան կռվում են, չեն կարողանում գրավել։ Շուն-Ֆրանգյուլը պարսիկներին հայտնում է գետնի տակով անցնող ջրի ճանապարհը։ Թշնամին գնում, կտրում է ջուրը։ Պաշարվածները ծարավից թուլանում են։ Մի գիշեր էլ նրանք գաղտնի ճանապարհով դուրս են գալիս բերդից։ Պարսից շահը հարձակվելով գրավում է դատարկ բերդը։


== Ծանոթագրություններ ==


== Գրականություն ==
Հասրաթյան Մ., Սյունիքի XVII-XVIII դարերի ճարտարապետական համալիրները, Երևան, 1973։


== Արտաքին հղումներ ==
Հալիձորի բերդ՝ պատմություն կրող պատեր Archived 2022-06-11 at the Wayback Machine.
Յորք շրջան (Փենսիլվանիա)

Անվան այլ կիրառումների համար տե՛ս՝ Յորք շրջան (այլ կիրառումներ)Յորք շրջան (անգլ.՝ York County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.357 կմ² է, բնակչությունը՝ 434.972 մարդ (2010 թ. տվյալներով)։ Շրջկենտրոնն է Յորք բնակավայրը։ Կազմավորվել է 1749 թ.։
Պիրոֆոբիա

Պիրոֆոբիա  (հին հունարեն՝ πῦρ` կրակ, հուր, և φόβος` վախ), յուրահատուկ ֆոբիա, որն իրենից ներկայացնում է մշտական, իռացիոնալ, կպչուն, խուճապային վախ կրակից, հրդեհներից, սևեռուն վախ կենդանի այրվելուց, այրվածքներ ստանալուց կամ հրդեհի հետևանքով ունեցվածքը կորցնելուց։ Լայն տարածում ունի տարերային ու տեխնածին աղետներից փրկված, այրված մարդկանց, հրդեհների վկաների մոտ, սակայն նման ֆոբիա կարող է առաջանալ նաև ֆիլմի դիտումից հետո տպավորության տակ կամ ԶԼՄ-ի կողմից հրդեհների մասին հաղորդագրություններից։ Երբեմն պիրոֆոբիան զարգանում է մանկական վախերից։


== Նկարագրություն ==
Հրդեհներից զգուշանալու ոչ բոլոր միջոցներն են ֆոբիա հանդիսանում։ Կրակից և հրդեհից առաջ իրական վախը, ինչպես նաև անվտանգության կանոնների ճիշտ պահպանումը ֆոբիայի դրսևորում չեն։ Այս վախը վերածվում է ֆոբիայի միայն այն ժամանակ, երբ այն դառնում է կպչուն և դրսևորվում է խիստ անհանգստություն, մշտական անքնություն, անինքնավստահություն (օրինակ` պիրոֆոբիայով մարդը կարող է մի քանի անգամ վերադառնալ տուն` ստուգելու՝ արդյոք անջատված են գազը, էլեկտրական սարքերը և այլն): Այս ֆոբիայով տառապող անձն անընդհատ վախենում է հրդեհներից, իր երևակայության մեջ պատկերացնում է հրդեհներից և այրվածքներից ցավոտ մահվան դեպքեր, փնտրում է տեղեկատվություն ԶԼՄ-ում հրդեհների և զոհերի մասին, վախենում է նայել այրված շենքերին, հրդեհի հետքերին, այրված դիակներին կամ վախենում է հրշեջ մեքենաների կողքով անցնել, մանավանդ, եթե միացրած է ազդանշանային սարքը։
Հրդեհից մահվան վախը ենթադրում է այլ ֆոբիաների առաջացում և զարգացում, օրինակ՝ աերոֆոբիա (օդային վթարների ճնշող մեծամասնությունն ուղեկցվում է ուժեղ հրդեհներով), ամակսոֆոբիա (երբեմն վթարի ժամանակ մեքենայի մեխանիկական դեֆորմացիան հրդեհ է առաջացնում), կլաուստրոֆոբիա (երբ պիրոֆոբիայով տառապողն անընդհատ վախենում է հրդեհի դեպքում այրվող պարփակված տարածքից դուրս չգալուց), սեյսմոֆոբիա (հրդեհները հաճախ տեղի են ունենում երկրաշարժերի հետևանքով) և այլն։


== Տես նաև ==
Պիրոմանիա
Ֆոբիաների ցանկ
Ֆոբիա


== Ծանոթագրություն ==
Վահրամ Առաքելյան

Վահրամ Բազմասերի Առաքելյան (հուլիսի 8, 1949(1949-07-08), Փարպի, Աշտարակի շրջան, Հայկական ԽՍՀ, ԽՍՀՄ), Ֆիզիկական կուլտուրայի հայկական պետական ինստիտուտի ռեկտոր։


== Կրթություն ==
1965-1970 թթ. - սովորել և ավարտել է Ֆիզիկական կուլտուրայի հայկական պետական ինստիտուտը։
Մանկավարժական գիտությունների դոկտոր (2002)։ Պրոֆեսոր (1996)։ Շուրջ 200 գիտական աշխատանքների, այդ թվում 8 մենագրությունների, 6 ուսումնական ձեռնարկների, բազմաթիվ գիտամեթոդական հոդվածների հեղինակ։ Աշխատությունները վերաբերում են մենապայքարային մարզաձևերի տեսության ու մեթոդիկայի հարցերին, ինչպես նաև մենամարտիկների մարմնի քաշի կարգավորման հիմնահարցերին։


== Աշխատանքային գործունեություն ==
1994 թ. ընտրվել է ՀՀ ազատ ոճի ըմբշամարտի ֆեդերացիայի փոխնախագահ։
1998 թվականից - Հայկական ազգային օլիմպիական ակադեմիայի տնօրեն։
1998 թ. նշանակվել է Ֆիզիկական կուլտուրայի հայկական պետական ինստիտուտի ռեկտոր։
2008 թ. ընտրվել է Ֆիզիկական կուլտուրայի հայկական պետական ինստիտուտի ռեկտոր։
2013 թ. մարտի 28-ին վերընտրվել է Ֆիզիկական կուլտուրայի հայկական պետական ինստիտուտի ռեկտորի պաշտոնում։
Բազմիցս ընտրվել է Հայաստանի ազգային օլիմպիական կոմիտեի փոխնախագահ (1999, 2004, 2009, 2014)։
2006-2015 թթ. եղել է «Բարգավաճ Հայաստան» կուսակցության անդամ։ 2015 թ. մարտի 5-ին ներկայացրել է դիմում կուսակցությունից դուրս գալու մասին։


== Պարգևներ և կոչումներ ==
Ազատ ոճի ըմբշամարտի Հայաստանի բազմակի չեմպիոն (1967-1974)։
ԽՍՀՄ սպորտի վարպետ (1969)։
ՀՀ վաստակավոր մարզիչ (1992)։
ՀՀ ֆիզիկական կուլտուրայի և սպորտի վաստակավոր գործիչ (2002)։
Մովսես Խորենացու մեդալ (2001)։
Երախտագիտության մեդալ (2015)


== Ծանոթագրություններ ==
Վերդաշ

Վերդաշ (ֆր.՝ Verdaches), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սեն կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04235։


== Բնակչություն ==
Համայնքի բնակչությունը 2008 թվականին կազմում էր 61 մարդ։


== Տնտեսություն ==
2007 թվականի տվյալներով 34 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 13-ը անգործ (ակտիվության ցուցանիշը 61,8 %, 1999 թվականին եղել է՝ 60,0 %)։ 21 աշխատունակ բնակիչներից 21-ը աշխատում էին (10 տղամարդ և 11 կին), անաշխատանք մարդիկ չկային։ 13 անգործ մարդկանցից 1-ը աշակերտներ կամ ուսանողներ են, 6-ը թոշակառու, 6-ը չէին աշխատում այլ պատճառներով։


== Տեսարժան վայրեր ==
Սուրբ Հովհաննես Մկրտիչ ծխական եկեղեցի (XVIII դար)
Սեն Դոմնեն ժամատուն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վերդաշ» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-21 
«Վերդաշ» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Հունաստանի ազգային պոլիտեխնիկական համալսարան

Հունաստանի ազգային պոլիտեխնիկական համալսարան (հուն․՝ Εθνικό Μετσόβιο Πολυτεχνείο), բարձրագույն ուսումնական հաստատություն՝ համալսարան, որը գտնվում է Հունաստանի մայրաքաղաք Աթենքում։ Համարվում է Հունաստանի ամենահին և ամենահեղինակավոր ուսումնական հաստատությւոններից մեկը։
Հիմնադրվել է 1837 թվականի հունվարի 12-ին։ Համալսարանն ունի պետական ուսումնական հաստատության կարգավիճակ և հովանավորվում է Հունաստանի Հանրապետության կրթության և գիտության նախարարության կողմից։


== Պատմություն ==
Համալսարանը հիմնադրվել է Հունաստանի թագավորի հրամանով՝ 1836 թվականի դեկտեմբերի 31-ին՝ արվեստի թագավորական դպրոցի հետ մեկտեղ։ Առաջին հերթին այն եղել է, որպես արհեստավորների և շինարարների վերապատրաստման դպրոց։
1840 թվականից սկսած դպրոցի հանրաճանաչություն է ձեռք բերել, որին նպաստել է սոցիալ-տնտեսական դրական փոփոխություններն ու տեղաշարժերը։ Դա հիմնականում պայմանավորված էր Հունաստանի անկախության վերականգնմամբ և օսմանյան լծի թոթափմամբ։ Այն վերածվեց ամենօրյա տեխնիկական դպրոցի, որի ներսում գործում էր նաև կիրակնօրյա վարժարան։ Կարևոր նվաճում էր այն, որ ուսումնական հաստատությունը ստացավ իր առանձին շենքը Պիրեյոսում։ 1843 թվականին դպրոցը բաժանվեց երեք մասնաճյուղերի՝ կիրակնօրյա արհեստագործական դպրոց, ամենօրյա քոլեջ և գեղարվեստի բարձրագույն ուսումնարան։
Այդ ժամանակից ի վեր գեղարվեստի ուսումնարանը հայտնի դարձավ Մեցովոյի պոլիտեխնիկական ինստիտուտ անվանումով։ 1887 թվականին ինստիտուտը բաժանվեց տեխնիկական բնագավառի երեք ֆակուլտետների՝ կառուցողաշինական, ճարտարապետական և ինժեներական։
1917 թվականին ինստիտուտը վերակազմավորվեց Հունաստանի խորհրդարանի կողմից ընդունված հատուկ օրենքով։ Հունաստանում «Սև գնդապետներ»-ի դիկտատուրայի տապալումը նոր հաջողությունների սկիզբ հանդիսացավ համալսարանի համար։ Սակայն նույն թվականին համալսարանի ուսանողները ապստամբել են և Հունաստանի ոստիկանությունը ստիպված է եղել միջամտել։ Արդյունքում զոհվել են 28 ուսանողներ։


== Տես նաև ==
Աթենքի համալսարան
Հայաստանի ազգային պոլիտեխնիկական համալսարան


== Ծանոթագրություններ ==
Մարտինի (Ֆրանսիա)

Մարտինի (ֆր.՝ Martigny), համայնք Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը Վերվենն է։
Համայնքի INSEE ծածկագիրն է՝ 02470:


== Բնակչություն ==
Համայնքի բնակչությունը ըստ 2010 թվականի տվյալների կազմում է 452 մարդ։ 


== Տնտեսություն ==
2010 թվականին 282 մարդկանցից (15-64 տարեկան) 206-ը եղել են տնտեսապես ակտիվ, 76-ը եղել են՝ ոչ ակտիվ (ակտիվության ցուցանիշ 73,0%, 1999 թվականին եղել է 64,8%)։ 206 ակտիվ բնակիչներից 180 մարդ աշխատել է (104 տղամարդ և 76 կին), գործազուրկների թիվը կազմել է 26 մարդ (15 տղամարդ և 11 կին)։ 76 ոչ ակտիվ բնակիչներից 15-ը եղել են կամ աշակերտ կամ էլ ուսանող, 20-ը եղել են թոշակառու, 41-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մարտինի (ֆր.)
Բոգդանովկա (գյուղ, Լիպովեցի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ուկրաիներեն՝ Богданівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1700 թվականին։
2001 թվականի տվյալներով Բոգդանովկա գյուղում բնակվում էր 306 մարդ։ Բնակավայրը զբաղեցնում է 1,62 կմ² տարածք։ Բնակչության խտությունը կազմում էր 188,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փցա (Քարելի շրջան)

Փցա (վրաց.՝ ფცა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 660 մետր բարձրության վրա։ Շրջկենտրոն Քարելից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 853 մարդ։


== Ծանոթագրություններ ==
Վինչենցո Ձապալա

Վինչենցո Ձապալա (իտալերեն՝ Vincenzo Zappalà, 1945, Սավոնա, Լիգուրիա, Իտալիա), իտալացի աստղագետ և աստերոիդների հայտնաբերողը, ով աշխատում է Թուրինի աստղադիտարանում։ 1978 թվականի օգոստոսին և 1984 թվականի ապրիլին նա հայտնաբերել է ընդհանուր առմամբ 9 աստերոիդ, որոնցից երեքը հայտնաբերել է ինքնուրույն։
Վինչենցո Ձապալան իր գիտական ​​կարիերան հիմնականում նվիրել է Արեգակնային համակարգի փոքր մարմինների ուսումնասիրությանը, ինչպիսիք են գիսաստղերը և աստերոիդները։ Այս թեմայով նա հրապարակել է ավելի քան 250 հոդված տարբեր գիտական ​​ամսագրերում։ Նրա աստերոիդների ընտանիքների ուսումնասիրությունների արդյունքները մեծ համբավ և ճանաչում են ստացել գիտական ​​շրջանակներում։ Աստերոիդների նմանատիպ խմբերի որոնման համար նրա մշակած մեթոդը հնարավորություն է տվել հուսալիորեն բացահայտել աստերոիդների նոր ընտանիքներ։
Տարիների ընթացքում Վինչենցո Ձապալան մասնակցել է տարբեր միջազգային կոնգրեսների և եղել գիտական ​​խորհուրդների անդամ, ինչպես նաև ղեկավարել է դրանցից մի քանիսը։ Նա նաև մասնակցել է միջազգային գիտաժողովների Եվրոպայում, ԱՄՆ-ում, Ճապոնիայում և Ռուսաստանում։ 1997-2000 թվականներին նա գլխավորել է Միջազգային աստղագիտական ​​միության թիվ 15 հանձնաժողովը, որի անդամ է 1975 թվականից։ Նա տիեզերական  Գայա (իտալերեն՝ Gaia) աստղադիտակի ստեղծման վրա աշխատող գիտնականների խմբի ղեկավարներից է։
Վինչենցո Ձապալան նաև իտալական աստղագիտական ​​ամենամեծ ինտերնետային astronomia.com պորտալի հիմնադիրներից է։ Այս կայքը նույնիսկ հիշատակվել է ազգային լրատվական թողարկումներում՝ կապված հրե գնդակի տեսանելիության հետ։ Պորտալը հրապարակում է ամեն օր գիտական ​​հոդվածներ ժամանակակից խոշոր աստղագետների կողմից, պարունակում է երկնքի քարտեզներ յուրաքանչյուր ամսվա համար, աստղագիտական ​​տերմինների բառարան, ինչպես նաև թույլ է տալիս հարցազրույցներ անցկացնել և աստղագիտական ​​թեմաներով համագումարներ և քննարկումներ կազմակերպել։
Վինչենցո Ձապալայի պատվին աստերոիդներից մեկը անվանվել է (2813) Ձապալա։


== Ծանոթագրություններ ==
Ստարոալեկսեևկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ Ստարոալեկսեևկա (այլ կիրառումներ)Ստարոալեկսեևկա (ռուս.՝ Староалексеевка, բաշկիրերեն՝ Иҫке Алексеевка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեյվա (այլ կիրառումներ)

Զեյվա, կարող է վերաբերել՝

Զեյվա՝ գյուղ Արցախի Հանրապետության Շահումյանի շրջանում (ներկայում գտնվում է Ադրբեջանի զինված ուժերի վերահսկողության ներքո),
Զեյվա՝ գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում,
Զեյվա՝ գյուղ Արևմտյան Հայաստանում, Վանի վիլայեթի Կարճկանի գավառակում,
Զեյվա՝ գյուղ Ռուսական կայսրության Ելիզավետպոլի նահանգի Զանգեզուրի գավառում։
Յաուբուլյակովո

Յաուբուլյակովո (ռուս.՝ Яубуляково, բաշկիրերեն՝ Яубүләк), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պինկարա

Պինկարա (իտալերեն՝ Pincara)՝ քաղաք Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 1281 մարդ (2008) , խտությունը՝ 72 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 45020, հեռախոսային կոդ՝ 0425։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0425 745100
Էլեկտրոնային հասցե՝ info@comune.pincara.ro.it
Պաշտոնական կայք՝ http://www.comune.pincara.ro.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իբերտիոգա

Իբերտիոգա (պորտ.՝ Ibertioga), համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիսի հարավարևմտյան մասում։ Բնակչությունը կազմում է 5010 մարդ՝ 2020 թվականի տվյալներով։ Գրավում է 353,506 կմ2 տարածք։ Բնակչության խտությունը կազմում է՝ 15,1 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2007 թվականի դրությամբ, կազմում է՝ 14.825.346,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2007 թվականի դրությամբ, կազմում է՝ 2.821,73 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,712 (տվյալները ՄԱԿ-ի զարգացման ծրագրի)։


== Ծանոթագրություններ ==
Օվրուչ

Օվրուչ (ուկրաիներեն՝ Овруч), քաղաք Ուկրաինայի Ժիտոմիրի մարզի Օվրուչի շրջանում, շրջկենտրոն։
2005 թվականի տվյալներով Օվրուչ քաղաքում բնակվում էր մոտ 17 000 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բրիվ սյուր Շարանտ

Բրիվ սյուր Շարանտ (ֆր.՝ Brives-sur-Charente) համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Պոն կանտոնի կազմի մեջ։ 
Համայնքի INSEE կոդ՝ 17069։


== Բնակչություն ==
Համայնքի բնակչությունը 2010 թվականին կազմում էր 230 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրիվ սյուր Շարանտ (ֆր.)
Մեկուկես լրտես

«Մեկուկես լրտես» (անգլ.՝ Central Intelligence), ռեժիսոր Ռոուսոն Մարշալ Թերբերի 2016 թվականի ամերիկյան կինոկատակերգությունը։ Սցենարի հեղինակներն են Այկ Բարինհոլցը, Դեվիդ Սթասենը և Ռոուսոն Մարշալը Թերբերը։ Գլխավոր դերերում հանդես են գալիս Դուեյն Ջոնսոնը և Քևին Հարթը։ Ֆիլմի պրեմիերան ԱՄՆ-ում տեղի է ունեցել 2016 թվականի հունիսի 17-ին։


== Սյուժե ==
Բոբ Սթոունը՝ փքաբլիթների նախկին սիրահարը, որը խայտառակվեց ամբողջ դպրոցի առջև, վերածվել է ժայռի նման գաղտնի գործակալի և հիշել իր նախկին ընկերոջը։ Քելվինը զբաղվում է հաշվապահությամբ և կարոտում իր հայտնիության օրերը։ Բոբը վերադարձնում է նրան կյանք՝ հետապնդումներ, փոխհրաձգություններ, հատուկ հանձնարարություններ։ Ընկերները մեկնում են աշխարհը փրկելու։


== Դերերում ==


== Նկարահանումներ ==
Ֆիլմի նկարահանումները տեղի են ունեցել 2015 թվականի ապրիլի վերջից Մասաչուսեթսի տարբեր մասերում՝ ներառյալ Բոստոնում, Բելինգթոնում, Լիննում, Միդլթոնում և Քունիսիում։


== Քննադատություն ==
Կինոքննադատների կողմից ֆիլմն արժանացել է տարբեր, բայց հիմնականում դրական գնահատականների։ «Rotten Tomatoes» կայքում ֆիլմն ունի 70% վարկանիշ, որը հիմնված է 10-ից միջինում 5․7 միավորով 158 գրախոսության վրա։ «Metacritic» կայքում ֆիլմն ունի 100-ից 52 միավոր՝ քննադատների 35 գրախոսության հիման վրա, որը համապատասխանում է «խառը կամ միջին գնահատականներ» կարգավիճակին։


== Ծանոթագրություններ ==


== Արտաքին հղումներ ==
«Մեկուկես լրտես»(անգլ.) ֆիլմը Internet Movie Database կայքում